สังคมข่าวหุ้น
การเมืองป่วน ตลาดหุ้นไทยแกว่งไซด์เวย์หลังศาลฯ สั่งนายกรัฐมนตรีหยุดปฏิบัติหน้าที่ จากปมวาระดำรงตำแหน่งครบ 8 ปี
การเมืองป่วน ตลาดหุ้นไทยแกว่งไซด์เวย์หลังศาลฯ สั่งนายกรัฐมนตรีหยุดปฏิบัติหน้าที่ จากปมวาระดำรงตำแหน่งครบ 8 ปี
24 ส.ค. 2565

การเมืองป่วน
ตลาดหุ้นไทยแกว่งไซด์เวย์หลังศาลฯ สั่งนายกฯ หยุดปฏิบัติหน้าที่ จากปมวาระดำรงตำแหน่งครบ 8 ปี ดัชนีปิดที่ 1,631 จุด ลดลง 2.02 จุด ขณะที่งานไทยแลนด์โฟกัส 2022 เริ่มแล้ววานนี้ ถึง 26 สิงหาคมนี้
กูรูแนะทยอยเก็บ SABUY รับวอร์แรนต์ SABUY-W2 ฟรี 5 ต่อ 2 ก่อนวันที่ 1 เดือน ก.ย.นี้ ใช้สิทธิ 5 บาทต่อหุ้น ราคาแถว 18 บาท ถูกกว่าต้นทุนของพันธมิตรมาก ที่ซื้อเฉลี่ย 28.25 บาท มีแต้มต่อค่อนข้างมาก ฉวยจังหวะนี้ก่อนราคาพุ่ง หลังจากผลงานในไตรมาสที่ 2/2565 ออกมาดีเกินคาดมาก บิ๊กบอส “ชูเกียรติ” เดินหน้าจับมือพันธมิตรต่อเนื่อง ทั้งปีกำไรโตเกินเป้าหมายแน่นอน พี/อีลดลงอย่างต่อเนื่อง
LEO ปรับเป้า เกตติวิทย์ สิทธิสุนทรวงศ์ ประธานเจ้าหน้าที่บริหาร บริษัท ลีโอ โกลบอล โลจิสติกส์ จำกัด (มหาชน) (LEO) หนึ่งในผู้นำด้านการให้บริการโลจิสติกส์แบบครบวงจรที่ครอบคลุมทั่วโลก ปรับเป้าปี 2565 รายได้เติบโต 45-50% สอดคล้องแนวโน้มธุรกิจที่อยู่ในช่วงขาขึ้น โดยภาพรวมธุรกิจในไตรมาส 3-4/2565 จะเป็นช่วงไฮซีซั่น
จรัญ วิวัฒน์เจษฎาวุฒิ ซีอีโอ บมจ.เจ.อาร์.ดับเบิ้ลยู. ยูทิลิตี้ (JR) เดินหน้าเก็บหุ้นคืนเข้าพอร์ตต่อเนื่อง ย้ำผลงานปีนี้โตเข้าเป้า ตุน Backlog กว่า 3,761 ล้านบาท ทยอยรับรู้รายได้ไม่น้อยกว่า 2 ปี แถม ยังไม่นับรวมงานใหม่ ทั้งโครงการขนาดใหญ่และเล็กที่จะเข้าประมูลในช่วงครึ่งปีหลังอีกจำนวนมาก
EPG โตต่อเนื่อง เฉลียว วิทูรปกรณ์ รองประธานเจ้าหน้าที่บริหาร บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ผู้ผลิตและจำหน่ายผลิตภัณฑ์โพลีเมอร์และพลาสติกแปรรูปชั้นนำของโลก มั่นใจว่ายอดขายในปีบัญชี 2565/2566 (เม.ย. 2565 – มี.ค. 2566) จะเติบโตได้ที่ 12-15% และอัตรากำไรขั้นต้นที่ 29-32% ตามเป้าหมาย โดยผลประกอบการจะทยอยดีขึ้นเรื่อย ๆ ตั้งแต่ไตรมาสที่ 2 ปีบัญชี 2565/2566 (ก.ค. 2565 – ก.ย.2565) และในไตรมาสต่อ ๆ ไป
เล็งซื้อหุ้นน้ำตาลเพิ่ม อดิศักดิ์ สุขุมวิทยา ประธานเจ้าหน้าที่บริหาร บมจ.เจ มาร์ท (JMART) เผยบริษัทอยู่ระหว่างพิจารณาเข้าลงทุนใน บมจ.น้ำตาลบุรีรัมย์ (BRR) เพิ่มเติม หลังจากเข้าถือหุ้น 51.15 ล้านหุ้น คิดเป็นสัดส่วน 6.30% มูลค่าลงทุนประมาณ 250 ล้านบาท โดยคาดว่าจะเพิ่มเป็นไม่เกิน 500 ล้านบาทตามที่ได้ขออนุมัติจากคณะกรรมการบริษัทไว้ พร้อมส่ง บมจ.ซิงเกอร์ (SINGER) เข้าไปนำเสนอผลิตภัณฑ์และบริการต่าง ๆ เช่น สินเชื่อดอกเบี้ยพิเศษ การทำธุรกิจเสริมด้วยการเป็นแฟรนไชส์ ให้กับชาวไร่อ้อย และชุมชน รวมทั้งพนักงานและบุคคลต่าง ๆ ใน Ecosystem ของ BRR
พลิกกลับมากำไร วัฒน์ชัย วิไลลักษณ์ รองประธานกรรมการบริหาร ฝ่ายกลยุทธ์และการพัฒนาธุรกิจใหม่ บมจ.สามารถ คอร์ปอเรชั่น (SAMART) ในฐานะประธานกรรมการบริหาร บมจ.สามารถดิจิตอล (SDC) คาดว่า ผลประกอบการของ SDC จะกลับมามีกำไรในปี 2566 หลังจากบริษัทปรับเปลี่ยนธุรกิจ ซึ่งในปัจจุบันมี 2 ธุรกิจคือ Digital Trunk Radio คาดว่าปีหน้าจะ Break event โดยลูกค้าส่วนใหญ่มาจากราชการ และธุรกิจ Digital Content Service ที่เกี่ยวกับธุรกิจด้านความเชื่อและโหราศาสตร์ในประเทศไทย ภายใต้การดำเนินงานบริษัท ลัคกี้ เฮงเฮง จำกัด (Lucky HENG HENG) เพื่อดำเนินธุรกิจและให้บริการด้าน Mutech เต็มรูปแบบ
SUPER กล่อมกองทุน จอมทรัพย์ โลจายะ ประธานเจ้าหน้าที่บริหาร บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ร่วมในการนำเสนอข้อมูลในงาน Thailand Focus 2022 ระหว่าง 24-26 สิงหาคม 2565 แก่กลุ่มผู้ลงทุนสถาบัน ทั้งในและต่างประเทศ มั่นใจว่าจะเติบโตตามเป้าหมายที่วางไว้ โดยรายได้เติบโตระดับ 30-35% จากกำลังการผลิตไฟฟ้าที่จะเพิ่มขึ้นไปแตะ 1,9002,000 เมกะวัตต์ ขณะเดียวกันได้ตั้งป้าหมายมีกำลังการผลิตไฟฟ้าในมือเพิ่มเป็น 2,500 เมกะวัตต์ภายในปี 2566 ซึ่งจะช่วยผลักดันให้บรรลุเป้าหมายการเป็นผู้นำด้านธุรกิจพลังงานหมุนเวียนในแถบภูมิภาคอาเซียน